Arten forekommer i nordlige barskoger (taiga), i fjellbjørkeskogen og på heier over tregrensen. Livssyklusen er ukjent, men trolig ligner den på andre arter, ved at larven først lager en liten mine på blader av busker eller løvtrær, så gnager seg ut, pakker seg inn i et hylster av blader og slipper seg ned på bakken, der den lever resten av larvetiden av nedfalne blader. Sannsynlige vertsplanter er dvergbjørk og fjellbjørk. De voksne sommerfuglene flyr i juni – juli.